ઉત્તરીય થાઈલેન્ડની થામ લુઆંગ ગુફામાં બે સપ્તાહથી વધુ સમયથી ફસાયેલા ફૂટબોલ ટીમના ૧૨ કિશોરો અને તેમના કોચને બહાર લાવવાનું કામ રવિવારે શરૂ કરી દેવાયું છે અને તેમાંથી ચાર બાળકોને અત્યાર સુધીમાં બહાર લાવી દેવાયા છે. સોમવારે બચાવ કામગીરી બીજા દિવસે પણ ચાલુ છે અને હજુ 8 બાળકો અને કોચ મ‌ળીને 9 લોકો અંદર ફસાયેલા છે. ઓક્સિજન તેમજ જરૂરી ખાદ્ય પુરવઠો લોકો સુધી પહોંચાડવામાં આવી રહ્યો છે. બાળકોને નબળાઈ હોવાથી પાણીની અંદરથી તેઓને બચાવવામાં મુશ્કેલી પડી રહી છે.